KIRJALLINEN KYSYMYS P-2280/99 esittäjä(t): Bartho Pronk (PPE-DE) komissiolle. Kosovoon luvattu talousapu.



Virallinen lehti nro 374 E , 28/12/2000 s. 0002 - 0003



KIRJALLINEN KYSYMYS P-2280/99 esittäjä(t): Bartho Pronk (PPE-DE) komissiolle (24. marraskuuta 1999) Aihe: Kosovoon luvattu talousapu Tiistaina 9. marraskuuta 1999 rouva Schreyer ilmoitti budjettivaliokunnan yleisölle avoimessa kokouksessa -viitaten komission ehdotuksiin antaa Kosovoon 500 miljoonaa euroa joidenkin yhteisön edustajien luvanneen eri tilaisuuksissa EU:n lahjoittavan noin puolet Kosovon tarvitsemista välttämättömistä varoista. 1. Ketkä edustajat antoivat tuollaisia lupauksia? 2. Missä tilaisuuksissa lupaukset annettiin? 3. Millaisia summia luvattiin? 4. Oliko edustajilla valtuudet antaa kyseisiä lupauksia? 5. Otettiinko lupauksia annettaessa huomioon se, että varojen käytölle on saatava ensin parlamentin hyväksyntä? Christopher Pattenin komission puolesta antama vastaus (13. maaliskuuta 2000) Kölnissä kokoontunut (kesäkuu 1999) Eurooppa-neuvosto toisti Euroopan unionin sitoumuksen johtaa Kosovon jälleenrakennusta ja vetosi muihin avunantajiin, jotta ne osallistuisivat anteliaasti jälleenrakennustoimiin. Tässä julkilausumassa yhteisö tunnusti Kosovon kunnostukseen osallistumisen tärkeyden ja yhteisön vastuun alueen tukemisesta prosessin aikana. Jälleenrakennusviraston luomista koskevassa ehdotuksessa(1), joka annettiin Obnovan asetuksen (Bosnialle ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavaa apua koskevan asetuksen N:o 1628/96 (EY) muuttamisesta 20. huhtikuuta 1998 annettu neuvoston asetus (EY) N:o 851/98(2)) muuttamisehdotuksen yhteydessä, komissio esitti ensimmäisen kerran arvionsa jälleenrakennustarpeista Kosovossa. Ensimmäisen vaiheen jälleenrakennustarpeisiin on arvioitu tarvittavan vuosittain 500 miljoonasta eurosta 700 miljoonaan euroon kolmivuotiskauden 20002002 ajan. Kokonaismäärältään 2300 miljoonan Yhdysvaltain dollarin erittäin edullisin ehdoin myönnetyn taloudellisen avustuksen on arveltu tukevan jälleenrakennus- ja kunnostusohjelmaa neljästä viiteen vuotta. Maailmanpankin ja komission yhdessä laatiman kattavan arviointikertomuksen Kohti vakautta ja vaurautta Kosovon jälleenrakennus- ja elvytysohjelma perusteella ulkopuolisen rahoituksen tarpeen on arvioitu olevan 1100 miljoonaa dollaria vuonna 2000, kun painopistealoina ovat asuminen, energian tuotanto ja yksityisen sektorin kehittäminen. Komissio ilmaisi halukkuutensa tukea kyseistä ohjelmaa. Avunantajien toisen konferenssin aikana marraskuussa 1999 annettiin vuoden 2000 talousarvioesityksen ensimmäisen käsittelyn perusteella alustava lupaus 500 miljoonan euron avustuksesta yhteisöltä. Vuonna 2000 Kosovoon tarkoitettu määräraha kohdistetaan välittömiin jälleenrakennustarpeisiin. Lopullinen budjettivallan käyttäjien hyväksymä kokonaismäärä vuodelle 2000 on 360 miljoonaa euroa. Se jakautuu siten, että 270 miljoonaa euroa sijoitetaan Kosovon jällenrakennusta koskevaan budjettikohtaan B7-546 (mukaan luettuna 30 miljoonaa euroa siirtona vuodelta 1999), 50 miljoonaa euroa humanitaarista hätäapua koskevaan budjettikohtaan B7-210 (mukaan luettuna vuonna 1999 varannoksi sidotut 30 miljoonaa euroa, jotka tulee kohdentaa vuonna 2000) ja 40 miljoonaa euroa määrärahojen uudelleenjakoon. (1) KOM(1999) 312 lopullinen. (2) EYVL L 122, 24.4.1998.